Дубай (эмирлик)

Дубай эмирлиги () — Аравия жарым аралында жайгашкан Бириккен Араб Эмирликтериндеги жети эмирликтин бирөөсү. Борбору — Дубай.

Бириккен Арап Эмирлигинин аянты жагынан эң чоң, эң өнүккөн жана эң заманбап эмирлиги. Соңку 20 жылда мунай иштетиле баштагандан бери Дубайдын структурасы кескин түрдө өзгөрүүгө дуушар болду. Мунай кирешенин 8 пайызын түзөт, бажы салыгынын жоктугунан улам курулган ири соода дүкөндөрү бул жерди тез арада соода-сатыктын бейишине айлантты.

Шаардын башында Шейх Мухаммед бин Рашит ал-Мактум турат. Ал көптөгөн чоң долбоорлорду ишке ашырган. Булардын эң көрүнүктүүсү пальма дарагы сымал курулган жасалма арал жана атластагы дүйнөнү элестеткен аралдар топтому.

Шаардын негизги бөлүктөрү Жумейра жана Дейра. Дубай дүйнөдөгү эң манилүү туризм борборлордон бири. Шаарда көптөгөн элиталык мейманканалар бар жана дүйнөгө таанымал ырчы жылдыздар шаарга келип консерт берип турат. Парусту элестеткен Бурж ал-Арап мейманканасы да бул шаарда жайгашкан.

(adecas) 

 Тарыхы 
Дубай өз тарыхын XVII кылымдан бери баштайт. Азыркы Дубай эмирлигинин аймагына калктын отурукташуусу жөнүндө биринчи маалыматтар 1799-жылдан баштап белгилүү. 

Дубай эмирлиги 1833-жылга чейин Абу-Даби эмирлигинин курамында болгон.

Кийинчерээк, 1971-жылы көз карандысыздыкты алганга чейин Келишимдик Омандын курамына кирген.

 Калкы 
2021-жылга карата калкынын жалпы саны 3 478 300Population and Vital Statistics адамды түзгөн: эркектер - 2 400 100, аялдар - 1 078 200Дубайдын статистика борбору.

 Географиясы 
Эмирлик Араб жарым аралынын чыгыш жээгинде, Парс булуңунун түштүк-батыш бөлүгүндө жайгашкан. Түштүгүнөн Абу-Даби жана түндүк-чыгышынан Шаржа менен, ал эми түштүк-чыгышынан Оман Султандыгы менен чектешет. Дубайдын деңиз деңгээлинен бийиктиги болжол менен 11 метрди түзөт.

2016-жылы эмирликти 14 округга бөлүүнү караган жаңы даректөө системасы ишке киргизилгенЖаңы даректөө системасы.

 Климаты 

 Экономикасы 
Дубай булуңу табигый порт болгон жана бул Дубайга балык уулоонун, бермет менен соода кылуунун жана деңиз соодасынын борборуна айланышына түрткү болгон. XX кылымдын башында Дубай бай порт шаарына айланган.

1966-жылы мунайдын кендеринин ачылышы эмирликтиктердин жашоосун толугу менен өзгөрткөн. 1969-жылы Дубай эмирлигинин биринчи мунай экспортоосу тез өнүгүү мезгили менен коштолуп, бүгүнкү заманбап коомдун пайдубалын түптөгөн.

Дубай дүйнө жүзү боюнча биринчи болуп Ислам банктарын негиздеген, 1970-жылдары Дубай Ислам банкын (DIB) ачкан, ошондой эле шариятка туура келген биринчи глобалдык биржа болгон Дубай Финансы рыногун (DFM) ишке киргизгенDubai. Economy.

1980-жылдары жана 1990-жылдардын башында Дубай эл аралык деңгээлдеги ири туристтик жайга айлануу боюнча стратегиялык чечим кабыл алган.

Азыркы учурда Дубай эмирлигинин экономикасы мунайга көз каранды болбой калды жана көбүнчө бизнес коомчулугу менен соодага, кызмат көрсөтүүлөргө жана каржы секторуна басым жасалат.

2022-жылдын тогуз айында Дубай эмирлигинин ИДПсы 307,5 миллиард дирхамга жетти.

 Ажайып жерлери 
Эмирликтин негизги туристтик жайларынын бири-парус формасындагы дүйнөдөгү жалгыз жети жылдыздуу Бурж эль-Араб мейманканасы жана дүйнөдөгү эң бийик Бурж Халиф имараты саналат.

 Башкаруучу үй-бүлөөсү 
Дубай эмирлиги, 1833-жылы Аль-Мактум үй-бүлөсү башында турган Бани Йас уруусунун 800гө жакын мүчөсү тарабынан түптөлгөн. Ошол мезгилден бери Дубай эмирлиги Аль-Мактум үй-бүлөсүнүн башкаруу алдынада.

 Тышкы шилтемелер 

 Дубайдын расмий саякат порталы
 Дубай мэриясынын сайты

 Dubai travel guide at Wikivoyage
www.Dubai.ae  – Dubai Government Official Website
Dubai City Information Portal
Business setup in Dubai
www.Dubaitourism.ae – Dubai Tourism and Commerce Marketing (DTCM) Government website
www.DM.gov.ae  – Dubai Municipality website
www.dsc.gov.ae – Dubai Statistics Centre
www.dewa.gov.ae  – Dubai Electricity & Water Authority
Government and Semi-Government Jobs in Dubai and other Emirates 
Dubai webcam 

 Булактар 
pl:Dubaj
Категория:БАЭ административдик-аймактык түзүлүшү